## Kihniön kunnan Whistleblower-ilmoituskanava

Kihniön kunnan Whistleblower-ilmoituskanavan kautta kunnan työntekijät voivat raportoida epäillyistä vakavista väärinkäytöksistä luottamuksellisesti.

Kuinka turvallinen järjestelmä on?

Turvallisuuden ja luottamuksellisuuden varmistamiseksi kunnan digitaalisen raportointikanavan lomake sijaitsee vain Intranetissä ja ilmoitusten lukeminen on suojattu käyttöoikeuksin. Kirjallisesti tehtävän ilmoituksen lukittu postilaatikko sijaitsee kirjastossa, jonka avaimet ovat Hallintojohtajalla ja Hyvinvointijohtajalla.

Millaisia asioita varten ilmoituskanava on?

Ilmoituskanavassa voit ilmoittaa epäilyn vakavasta väärinkäytöksestä tai epäkohdasta, kuten esimerkiksi lakien tai määräysten tahallinen rikkominen, kyseenalaiset kirjanpito- tai tilintarkastuskäytännöt, lahjonta tai korruptio. Muihin aiheisiin liittyvät väärinkäytökset ja epäkohdat voit ilmoittaa suoraan esihenkilöllesi.

Voinko ilmoittaa nimettömästi?

Kyllä. Ilmoittaessasi asian Kihniön kunnan digitaalisen ja kirjallisen raportointikanavan kautta voit valita, haluatko antaa yhteystietosi vai pysyä nimettömänä. Sinun ei koskaan tarvitse paljastaa henkilöllisyyttäsi, mutta asian tutkimisen helpottamiseksi on kuitenkin erittäin suositeltavaa, että Ilmoittaja kertoo henkilöllisyytensä. Kaikki ilmoitukset käsitellään joka tapauksessa luottamuksellisesti.

Henkilötietojen käsittely

Kihniön kunta käsittelee ilmoituksen saatuaan Ilmoittajan (jos olet tehnyt ilmoituksen nimelläsi), ilmoitettujen henkilöiden sekä muiden tutkintaan mahdollisesti liittyvien henkilöiden (kuten todistajien) henkilötietoja. Henkilötietoja käsitellään tutkintatarkoituksiin, sekä asianmukaisten jatkotoimenpiteiden yhteydessä vain siltä osin kuin on tarpeen.

Tiedot voivat sisältää yleisten henkilötietojen (esimerkiksi nimi, sosiaaliturvatunnus, osoite, puhelinnumero, sähköpostiosoite, jne.) lisäksi myös yleisesti arkaluontoisiksi luokiteltuja henkilötietoja kuten tietoja, jotka liittyvät epäiltyihin tai tuomittuihin rikoksiin tai muihin rikkomuksiin sekä kyseisen henkilön taloudelliseen tilanteeseen, henkilösuhteisiin ja sosiaaliseen käytökseen. Tällaisten henkilötietojen käsittely voi olla tarpeen, jotta Kihniön kunta täyttää lailliset velvoitteensa.

Digitaalisen kanavan kaikki tiedonsiirto ja henkilötietojen tallentaminen on salattu, jotta ne eivät vääristy tai joutuisi asiattomien tietoon. Kirjallisen kanavan postilaatikon avain on kunnassa Hallintojohtajalla ja Hyvinvointijohtajalla.

Mitä tapahtuu kun olen tehnyt ilmoituksen?

Kun olet tehnyt ilmoituksen, Kihniön kunnan Hallintojohtaja ja Hyvinvointijohtaja saavat ilmoituksen Kihniön kunnan digitaalisen ilmoituskanavan kautta tehdyistä ilmoituksista ja käyvät säännöllisesti tarkistamassa lukittu postilaattikko ilmoitusten varalta. Molemmilla on omat tunnukset järjestelmään ja he ovat ainoat tahot, jotka pääsevät käsiksi Kihniön kunnan digitaalisenilmoituskanavan kautta tehtyihin ilmoituksiin. Vastaanotettuaan ilmoituksen he päättävät, ovatko saadut tiedot luonteeltaan sellaisia, että ne pitäisi käsitellä Whistleblowing- ilmoitusjärjestelmän puitteissa.